  Майя Бывальцева Удмуртиын улӥсьёслэн лыдзы таяз арын 5 толэзь ӵоже 3 сюрс 63 адямилы кулэсмиз (кылем арын та дыр ӵоже ик 2 сюрс 626 адямилы). Со сярысь Удмуртстатлэн пресс-службаез ивортэ. 2019-тӥ ар кутсконын элькунын ялан улӥсьёс 1 миллион 507 сюрс 400 адями вал. Со пӧлысь 999 сюрс 400 мурт – карын улӥсьёс, 513 сюрс – гуртын Толшорысен куартолэзёзь Удмуртиын 6 сюрс 10 нылпиос вордскизы. Кылем арысь та дыре ник ӵошатыса, со 927 адямилы ӧжытгес. Улонысь 7 сюрс 567 мурт кошкиз (410-лы ӧжытгес). Вить толэзьскын 2 сюрс 198 семья кылдӥз (162-лы ӧжытгес). Люкиськем паръёс 37-лы тросгес луизы – 2 сюрс 203. Ар кутсконысен Удмуртие 3 сюрс 574 адями лыктӥз, татысь 5 сюрс 80 адями кошкиз. Тодэ вайытом, берло 10 ар ӵоже Ижкарын улӥсьёслэн лыдзы 38 сюрс пала адямилы йылӥз.  Тегъёс: Мерлык Ижкар Удмуртстат Удмуртия демография лыдпусъёс  